CELEX: 22006D0091
Language: hr
Date: 2006-07-07 00:00:00
Title: Odluka Zajedničkog odbora EGP-a br. 91/2006 od 7. srpnja 2006. o izmjeni Priloga XV. (Državna potpora) Sporazumu o EGP-u

11/Sv. 100
            
            
               HR
            
            
               Službeni list Europske unije
            
            
               182
            
         22006D0091
   
               L 289/31
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 91/2006
   od 7. srpnja 2006.
   o izmjeni Priloga XV. (Državna potpora) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XV. Sporazumu izmijenjen je Odlukom Zajedničkog odbora EGP-a br. 123/2005 od 30. rujna 2005. (1).
            
         
               (2)
            
            
               Direktivu Komisije 2005/81/EZ od 28. studenoga 2005. o izmjeni Direktive 80/723/EEZ o transparentnosti financijskih odnosa između država članica i javnih poduzeća kao i o financijskoj transparentnosti unutar pojedinih poduzeća (2) treba unijeti u Sporazum.
            
         
               (3)
            
            
               Odluku Komisije 2005/842/EZ od 28. studenoga 2005. o primjeni članka 86. stavka 2. Ugovora o osnivanju Europske zajednice na državnu potporu u obliku naknade za javne usluge koja se dodjeljuje određenim poduzetnicima kojima je povjereno obavljanje usluga od općega gospodarskog interesa (3) treba unijeti u Sporazum,
            
         ODLUČIO JE:
   Članak 1.
   Prilog XV. Sporazumu mijenja se kako slijedi:
   
               1.
            
            
               U točku 1. (Direktiva Komisije 80/723/EEZ) dodaje se sljedeća alineja:
               
                           „—
                        
                        
                           
                              32005 L 0081: Direktiva Komisije 2005/81/EZ od 28. studenoga 2005. (SL L 312, 29.11.2005., str. 47).”
                        
                     
         
               2.
            
            
               Iza točke 1.g (Uredba Komisije (EZ) br. 2204/2002) umeće se sljedeće:
               „Usluge od općega gospodarskog interesa
               
               
                           1.h
                        
                        
                           
                              32005 D 0842: Odluka Komisije 2005/842/EZ od 28. studenoga 2005. o primjeni članka 86. stavka 2. Ugovora o osnivanju Europske zajednice na državnu potporu u obliku naknade za javne usluge koja se dodjeljuje određenim poduzetnicima kojima je povjereno obavljanje usluga od općega gospodarskog interesa (SL L 312, 29.11.2005., str. 67.).
                           Odredbe Odluke se za potrebe ovog Sporazuma čitaju sa sljedećim prilagodbama:
                           
                                       (a)
                                    
                                    
                                       pojam ‚Komisija’ čita se ‚nadležno nadzorno tijelo kako je određeno člankom 62. Sporazuma o EGP-u’;
                                    
                                 
                                       (b)
                                    
                                    
                                       riječi ‚usklađeno sa zajedničkim tržištem’ čitaju se ‚usklađeno s primjenom Sporazuma o EGP-u’;
                                    
                                 
                                       (c)
                                    
                                    
                                       pojam ‚država članica’ čita se ‚država članica Europske zajednice ili država članica EFTA-e’. Pojam ‚države članice’ čita se ‚države članice Europske zajednice ili države članice EFTA-e’;
                                    
                                 
                                       (d)
                                    
                                    
                                       u članku 1., pojam ‚članak 88. stavak 3. Ugovora’ čita se ‚članak 1. stavak 3. Protokola 3 uz Sporazum o nadzoru i sudu’;
                                    
                                 
                                       (e)
                                    
                                    
                                       u članku 2., pojam ‚članak 86. stavak 2. Ugovora’ čita se ‚članak 59. stavak 2. Sporazuma o EGP-u’;
                                    
                                 
                                       (f)
                                    
                                    
                                       u članku 3, pojam ‚članak 88. stavak 3. Ugovora’ čita se ‚članak 1. stavak 3. Protokola 3 uz Sporazum o nadzoru i sudu’;”.
                                    
                                 
                     
         Članak 2.
   Tekst Direktive 2005/81/EZ i Odluke 2005/842/EZ na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 8. srpnja 2006., pod uvjetom da su sve obavijesti na temelju članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 7. srpnja 2006.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
      
   
   
      (1)  SL L 339, 22.12.2005., str. 32.
   
      (2)  SL L 312, 29.11.2005., str. 47.
   
      (3)  SL L 312, 29.11.2005., str. 67.
   
      (4)  Ustavni zahtjevi nisu navedeni.